San Vitale

San Vitalen basilika ()  on Italian Ravennan kaupungissa sijaitseva myöhäisantiikkinen kirkkorakennus. 

Bysanttilaista tyyliä edustavan kirkon rakentaminen alkoi vuonna 526 piispa Ecclesiuksen alaisuudessa Ostrogoottien valtakunnassa. Rakennus vihittiin käyttöön vuonna 547, kun kaupunki oli siirtynyt Itä-Rooman haltuun. San Vitale muodostaa Ravennassa muiden varhaiskristillisten monumenttien kanssa Unescon maailmanperintökohteen.

Kahdeksankulmion muotoinen San Vitale on rakennettu marmorikivestä, ja korkea kupoli on terrakottasavea. Sisätilojen mosaiikkien esikuvina pidetään konstantinopolilaista kirkkotaidetta, ja ne esittävät Vanhan sekä Uuden testamentin hahmoja, Bysantin hallitsijoita ja katolilaisia kirkonmiehiä. Värikkäistä mosaiikestaan tunnettua kirkkoa pidetään Bysantin arkkitehtuurin mestariteoksena.

Kuvia

Lähteet

Aiheesta muualla 

Italian kirkot
Unescon maailmanperintökohteet Italiassa